Nasi minyak

Nasi minyak adolah masakan khas Melayu nan mandapek pangaruah Timur Tengah dan anak banua India dalam rantau kawasan Jambi, Palembang, Sumatera Selatan dan Kepulauan Riau barupo olahan nasi nan dimasak jo minyak samin dan rempah-rempah khas Nusantara, India dan Timur-Tengah. Sakilas nasi minyak taliek sarupo nasi kebuli dan nasi biryani, hal ko dikaranokan nasi minyak marupokan masakan Palembang nan memang mandapek pangaruah dari Timur-Tengah dan anak benua India tampek nasi kebuli dan nasi biryani tu barasa. Nasi minyak biasonyo disajian basamo palbagai palangkok, sarupo Gulai tepek ikan, dagiang malbi, sate pentol, ayam goreng, acar timun, kismis dan sambal naneh.http://www.malaya.or.id/kedai/kuliner/nasi-minyak-sebuah-penganan-palembang/ . Diakses tanggal 11-11-2017

Nasi minyak mampunyoi cito raso gurih khas rampah timur tengah dan India jo aroma bumbu nan kuek. Nasi minyak biasonyo disajian pado acara-acara tatantu sajo, sarupo pesta pakawinan, syukuran, Idulfitri, Iduladha, dan sabagai sajian istimewa di bulan Ramadan. Nasi minyak banyak ditamuan di saluruah Provinsi Sumatera Selatan dan juo di Provinsi Jambi.https://lifestyle.okezone.com/read/2015/04/06/298/1129971/william-wongso-akan-masak-nasi-minyak-di-wsfc-2015. Diakses tanggal 11-11-2017 Nasi minyak juo populer sabagai makanan khas Melayu nan dihidangkan dalam pesta pakawinan dan kanduri di Tanjungpinang, Kepulauan Riau.

 Sajarah  
Sajian Nasi minyak marupokan kuliner hasil asimilasi antaro budayo lokal Melayu Palembang , Melayu Jambi dan pandatang Arab sarato katurunan India-Indonesia nan banyak manatap di kawasan pamukiman masyarakat Melayu di Kota Jambi dan Kota Palembang. Nasi minyak adolah adaptasi dari nasi kebuli dan nasi biryani pado salero lidah urang Indonesia. Kok nasi kebuli biasonyo manggunokan bareh basmati sabagai bahan utamo, mako nasi minyak di Sumatera Selatan dan Jambi manggunokan bareh lokal. Nasi minyak takadang juo manggunokan santan karambia sabagai pangganti susu kambiang atau susu jawi sabagai bumbu. Pabedoan nasi minyak Jambi jo nasi minyak Palembang adolah nasi minyak Jambi dimakan basamo jo kuah kari.http://travel.kompas.com/read/2015/01/06/180900227/Nasi.Minyak.Dulu.Hanya.Disantap.Keluarga.Sultan. Diakses tanggal 11-11-2017.https://en.tempo.co/read/news/2017/03/02/199852011/William-Wongso-Comments-on-Cuisine-Served-for-King-Salman. Diakses tanggal 11-11-2017

Pado zaman dahulu nasi minyak adolah makanan istimewa nan hanyo disajian kapado lingkuangan kaluarga Kasultanan Palembang Darussalam sajo. Nasi minyak biasonyo manjadi sajian rutin bagi Sultan Palembang satiap hari jumat salasai baliau manunai-an ibadah sumbayang jumat. Nasi minyak juo sering disajian bagi tamu-tamu agung nan malawaik ka wilayah Kasultanan Palembang Darussalam. Kini nasi minyak alah indak seeksklusif dulu, nasi minyak alah dapek dinikmati dek masyarakat umum di acara-acara khusus sarupo pesta parnikahan, idulfitri, idul adha, syukuran, dan juo alah dijua di kadai makanan khas Palembang dan Jambi.

 Cara mambuek  

Nasi minyak mampunyoi bahan utamo barupo bareh dan minyak samin. Rampah-rampah nan tadiri dari kayu manis, bunga lawang, jinten, pala, kapulaga, ketumbar, dan bungo pala diabuih basamo hinggo manghasilkan aia kaldu rampah nan ka dimasak sabagai aia untuak mananak nasi minyak. Bawang merah, bawang putih haluih, jahe bubuak, dan naneh nan alah dihaluihan ditumih basamo jo manggunokan minyak samin. Sasudah bawang merah basamo bumbu lain mulai barubah warna dan wangi, kamudian masuak-an bubuak kari, garam, saus tomat, susu atau santan, daun bawang, dan bubuak jahe. Lalu masuak-an aia kaldu rampah nan alah dimasak sabalunnyo sabagai aia untuak mananak nasi. Lalu masuak-an bareh ka dalam panci atau balango dan kacau bareh basamo bumbu-bumbu lain hinggo tacampua rato kamudian ketek-an api dan tunggu hinggo duo puluah minik.http://www.tasteremarkableindonesia.org/video-nasi-minyak/ . Diakses tanggal 11-11-2017

Nasi minyak dapek dimakan basamo lauak pauk dan palangkok lainnyo. Di Palembang dan Sumatera Selatan umumnyo nasi minyak disajian basamo malbi dagiang, sate pentol, ayam goreng, acar timun, kismis dan sambal naneh. Di Jambi nasi minyak umum dimakan basamo jo kuah kari. Salain manggunokan bareh lokal, nasi minyak dapek manggunokan bareh basmati sabagai bahan utamo.https://m.teen.co.id/read/3357/nikmatnya-nasi-minyak-batanghari-jambi-kembarannya-nasi-kebuli . Diakses tanggal 11-11-2017

 Rujuakan  



Kategori:Hidangan Indonesia Kategori:Hidangan Sumatera Selatan Kategori:Hidangan Jambi Kategori:Hidangan Kepulauan Riau Kategori:Hidangan Arab Kategori:Artikel-WikiCitaRasa Kategori:WikiMaknyus Kategori:WikiMaknyus Jambi